5 g 6 ALBERTI COGNOMINE MAGNI 
non sentiunt: et membra interiora nobilia non inueniuntur 
in eis, sicut cor et hepar, et cerebrum. Et hoc est si¬ 
gnum confusae animae eorum. quia sicut formatiua, quae 
est in seminibus eorum, confusam mobilium membrorum 
facit operationem, ita anima sensibilis in eis confuse in¬ 
fluit membris vires suas, et confusam facit in eis per vires 
12 operationem Oportet tamen haec sensum et motum ha¬ 
bere, secundum quod motus a sensu incipit, et habent 
phantasias et aestimationes et memorias valde confusas: 
quia sine aliqua phantasia et aestimatione et appetitu non 
fit motus, sicut nos mu 1 toti es ostendimus. Confusio autem 
phantasiae et appetitus in talibus animalibus deprehendi¬ 
tur, quando non nisi ad sensum distinguitur: si enim in 
se determinationem haberet phantasma, et appetitus esset 
perfectus ad ipsum, monerentur ad absens: nunc autem 
parum valde mouentur nisi vicino et aliquo modo sensi¬ 
bili per sensum percepto: et si sine huiusmodi perceptione 
moueantur, inordinate valde mouentur. Et hoc est signum, 
vt diximus, confusae aestimationis et appetitus imperfecti 
horum animalium: propter quod motum rectum, quem pe¬ 
dibus exercent, habent valde pigrum: et si motum habent 
fugae per natationem, sicut karabo et gammarus, illum 
habent velocem secundum recessum a nocumento: et cum 
vadunt quaerendo conferentia, vadunt quasi tentando pe¬ 
dibus, sicut expresse videtur in karabo, et gammaris, et 
cancris, et omnibus huiusmodi aquaticis. Tentatio autem, 
quam faciunt pedibus, signum est, quod non confidunt 
sibi ex mala aestimatione et cognitione eorum, ad quae 
vadunt. Haec ergo et his similia talem virium animae 
13 habent participationem, istis tamen multo inferiorem gra¬ 
dum habent ostrea, conchilia secundum omnia genera sua, 
quae quatuor in antehabitis esse diximus: haec enim pigra 
valde in motu sunt, et sensuum organa parum videntur 
in eis, nisi tactus et gustus : et ideo potius sunt circa fun¬ 
dum parum mota et sugentia humorem, sicut plantae: et 
quod in plantis facit diuisio radicum et diuaricatio, vt ex 
